Diari Oficial de la Generalitat Valenciana


Sumari del DOGV 5491, del 17-04-2007 (2007/2934)

Bases i convocatòria de proves selectives per a proveir dues places d'aparellador, d'administració especial, vacants a la plantilla de personal funcionari d'este Ajuntament, i incloses una d'elles en l'oferta pública d'ocupació de l'any 2000, i la plaça restant en l'oferta pública d'ocupació de l'any 2002.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5491

Data del DOGV
:   17-04-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/2934


Data del document
:   31-01-2007

Organisme emissor
:   Ajuntament de Torrevieja

Tipus de document
:   Convocatòria

Descriptors 

:   * Torrevieja
    * concurs administratiu
    * administració local
    * professió de l'urbanisme

Pedro Hernández Mateo, alcalde president de l'Ajuntament de Torrevieja, fa saber:   
Que mitjançant el Decret d'esta Alcaldia, de data 31 de gener de 2007, es van aprovar les bases i la convocatòria de proves selectives per a proveir dues places d'aparellador, vacants a la plantilla de personal funcionari d'este Ajuntament, i incloses en les ofertes públiques d'ocupació dels anys 2000 i 2002. A continuació es transcriuen les bases íntegres:  
Bases i convocatòria de proves selectives per a proveir dues places d'aparellador, d'administració especial, vacants a la plantilla de personal funcionari d'este Ajuntament, i incloses una d'elles en l'oferta pública d'ocupació de l'any 2000, i la plaça restant en l'oferta pública d'ocupació de l'any 2002.  
Primera. Objecte de la convocatòria  
1.1. L'objecte de la present convocatòria de proves selectives és la provisió de dues places d'aparellador, d'administració especial, vacants a la plantilla de personal funcionari d'este ajuntament, i incloses una d'elles en l'oferta pública d'ocupació de l'any 2000, i la plaça restant en l'oferta pública d'ocupació de l'any 2002.  
1.2. Estes places estan classificades en l'escala d'administració especial, subescala tècnica, classe tècnic mitjà (grup B, d'acord amb la titulació exigida per al seu ingrés).  
Estan dotades amb les retribucions bàsiques establides per al grup B, i les complementàries que corresponguen de conformitat amb la legislació vigent i els acords municipals.  
1.3. La provisió d'estes places s'efectuarà mitjançant el sistema selectiu d'oposició lliure.  
Segona. Condicions dels aspirants  
2.1. Per a prendre part en esta convocatòria, els aspirants hauran de complir els requisits següents:  
a) Ser espanyol; o nacional d'un dels restants estats membres de la Unió Europea; o d'aquells estats als quals els siga aplicable la lliure circulació de treballadors segons els tractats internacionals celebrats per la Comunitat Europea i ratificats per Espanya; o ser cònjuge d'algun dels casos anteriors, sempre que no estiguen separats de dret, així com els seus descendents i els del seu cònjuge, sempre que no estiguen separats de dret, menors de 21 anys o majors d'esta edat que visquen a càrrec seu.   
b) Tindre complits els 18 anys d'edat i no excedir d'aquella en què falten 10 anys per a la jubilació forçosa per l'edat.  
c) Estar en possessió del títol d'arquitecte tècnic, o equivalent. L'equivalència haurà de ser reconeguda com a tal per l'administració competent en cada cas concret i degudament acreditada en este sentit pels aspirants.  
d) No patir malaltia o defecte físic que impedisquen l'exercici de les corresponents funcions.  
e) No haver sigut separat mitjançant expedient disciplinari del servici a l'Estat, a les comunitats autònomes o a les entitats locals, ni trobar-se inhabilitat per a l'exercici de les funcions públiques, ni sotmés en causa d'incapacitat específica previst en la legislació vigent.  
2.2. Totes les condicions enumerades les hauran de complir els aspirants l'últim dia en què finalitze el termini de presentació d'instàncies, excepció feta de les detallades en la lletra e) que s'hauran de referir al moment de terminació de les proves selectives amb la publicació de la llista d'aprovats.  
Tercera. Instàncies  
3.1. Les instàncies en què se sol·licita prendre part en les proves selectives convocades, s'adreçaran a l'alcalde president de l'Ajuntament, sense que siga necessari el pagament de cap tipus de taxa per a participar en estes proves selectives.  
3.2. Es presentaran dins del termini de 20 dies naturals, comptadors des de l'endemà de la publicació de l'anunci d'esta convocatòria en el Boletín Oficial del Estado, al Registre General d'este Ajuntament, o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.  
3.3. Els sol·licitants manifestaran en les seues instàncies que complixen totes i cada una de les condicions exigides en la base 2, referides a la data en què acabe el termini de presentació d'estes, i que es comprometen a prestar el jurament o promesa establit en el Reial Decret 707/1979.  
Quarta. Admissió d'aspirants  
4.1. Una vegada finalitzat el termini de presentació d'instàncies, la Presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província d'Alacant, s'exposarà al tauler d'edictes de la corporació, i es concedirà un termini de 15 dies per a reclamacions, d'acord amb l'article 71 de la Llei 30/1992. Estes reclamacions, si n'hi ha, s'acceptaran o es rebutjaran en la resolució per la qual s'aprove la llista definitiva, que es farà pública, així mateix, en la forma indicada.  
4.2. L'anterior s'entén sense perjuí del que disposa l'article 71 de l'esmentat text legal, quant a esmena de defectes.  
Cinquena. Tribunal qualificador  
5.1. El tribunal qualificador estarà constituït en la forma següent:  
President: l'alcalde president, o membre de la corporació en qui delegue.  
Vocals:   
- Un representant de l'administració del Consell de la Generalitat valenciana designat per la Direcció General de l'administració local.   
- Un funcionari de carrera designat per la corporació.  
- Un representant designat per la Junta de Personal d'este Ajuntament.  
Secretari: el de la corporació o funcionari en qui delegue, amb veu i vot.  
5.2. La designació dels membres del tribunal, titulars i suplents, es farà pública en el Butlletí Oficial de la Província d'Alacant i al tauler d'edictes de la corporació.  
5.3. El tribunal no podrà constituir-se ni actuar sense l'assistència de més de la meitat dels seus membres, titulars o suplents.  
5.4. Els membres del tribunal hauran d'abstindre's de formar-ne part, quan concórreguen les circumstàncies establides en l'article 28 de la Llei 30/1992 o en l'article 13.2 del Reial Decret 364/1995, de 10 de març.  
5.5. Els aspirants podran recusar els membres del tribunal en els termes establits en l'article 29 de la Llei 30/1992.  
5.6. El tribunal no podrà aprovar ni declarar que han superat les proves selectives un nombre d'opositors superior al de les places convocades.  
5.7. El tribunal podrà disposar la incorporació als seus treballs d'assessors especialistes per a la realització de les proves, en els termes establits en el Reial Decret 364/1995, de 10 de març.  
5.8. El tribunal es classifica en la categoria primera, als efectes establits en el Reial Decret 462/2002, de 24 de maig, sobre indemnitzacions per raó del servici.  
5.9. Les tres cinquenes parts dels membres del tribunal tindran coneixement escrit i oral del valencià, segons es disposa en l'article únic de l'Orde de 17 de juliol de 1989, de la Conselleria d'Administració Pública de la Generalitat valenciana.  
5.10. El tribunal podrà disposar la incorporació a la present convocatòria d'assessors especialistes que asseguren la possibilitat de realitzar totes les proves en valencià, segons disposa l'article únic de l'orde abans esmentada.  
5.11. La totalitat dels membres del tribunal haurà de posseir un nivell de titulació igual o superior a l'exigit per a l'ingrés en el cos o escala de què es tracte, segons disposa el Reial Decret 364/1995, de 10 de març.  
Sisena. Desenvolupament i publicitat de les proves  
6.1. Les bases, una vegada aprovades pel Decret de l'Alcaldia, es publicaran íntegres en el Butlletí Oficial de la Província d'Alacant i en el Diari Oficial de la Comunitat Valenciana. L'anunci extractat de la convocatòria es publicarà en el Boletín Oficial del Estado.  
6.2. Tots els anuncis de tràmits posteriors es publicaran en el Butlletí Oficial de la Província d'Alacant, tal com es concreta en els distints epígrafs d'estes bases i excepte el que disposa l'apartat 6.5 següent.  
L'anunci de la convocatòria, les bases i tots els altres anuncis relatius al desenvolupament d'estes proves es publicaran també al tauler d'edictes de l'Ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.  
6.3. Els exercicis de les proves no podran començar fins a transcorreguts dos mesos des de la data en què es publique l'anunci de la convocatòria en el Boletín Oficial del Estado.  
6.4. Salvant el que s'ha dit adés, el començament del primer exercici, s'anunciarà en el Butlletí Oficial de la Província d'Alacant, amb 15 dies d'antelació, com a mínim, i expressarà en l'anunci el dia, l'hora i el lloc en què s'haurà de celebrar.  
6.5. El començament dels altres exercicis s'anunciarà només al tauler d'edictes de l'Ajuntament i al local on s'haja realitzat la prova precedent, i haurà de transcórrer, entre la realització de l'un i l'altre exercici, un termini mínim de 72 hores i fer-se públic l'anunci de començament amb una antelació mínima de 24 hores.  
6.6. Els opositors seran convocats per a cada exercici en crida única, excepte casos de força major, degudament justificats i apreciats lliurement pel tribunal.  
6.7. L'orde d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament pel primer de la lletra que resulte determinada en el sorteig que se celebre a estos efectes.  
Setena. Sistema de selecció  
La selecció dels aspirants es durà a terme mitjançant oposició lliure, amb tres exercicis de caràcter obligatori i eliminatori.  
7.1. Primer exercici.  
Consistirà a desenvolupar per escrit, durant un temps màxim de dues hores, dos temes extrets a l'atzar entre els que figuren en el programa que s'acompanya a la present convocatòria com a annex I.  
7.2. Segon exercici.  
Consistirà a exposar oralment, durant un període màxim de 60 minuts, sis temes extrets a sort, tres de l'annex I i tres de l'annex II, del programa inserit al final de la convocatòria.  
Una vegada coneguts els temes que ha d'exposar, l'opositor disposarà de 10 minuts per a preparar-los.  
La realització d'este exercici serà pública.  
Si el tribunal aprecia deficiència notòria en l'actuació de l'aspirant, podrà invitar este a desistir de continuar l'exercici, així com també a formular preguntes sobre els temes exposats.  
7.3. Tercer exercici.  
Consistirà a desenvolupar per escrit un supòsit pràctic relacionat amb l'annex I de la convocatòria, i determinat prèviament pel tribunal, abans del començament de l'exercici.  
El temps màxim de realització d'este exercici és de quatre hores i el tribunal facilitarà el supòsit i les dades que calguen en relació amb este exercici.  
Durant el desenvolupament d'esta prova, els aspirants podran, en tot moment, fer ús dels textos legals, col·leccions de jurisprudència i llibres de consulta de què acudisquen proveïts.  
Huitena. Qualificació   
8.1. Els tres exercicis de què consta esta oposició són obligatoris i eliminatoris. El resultat i la qualificació de cada un es farà públic en el local en què tinguen lloc les proves i al tauler d'anuncis de l'Ajuntament, al mateix temps que s'anuncie el lloc, el dia i l'hora de realització del següent exercici.  
8.2. Els exercicis es qualificaran de 0 a 10 punts, i seran eliminats els opositors que no aconseguisquen un mínim de 5 punts, en cada un d'ells.  
8.3. El nombre de punts que podrà atorgar cada membre del tribunal en cada exercici serà de 0 a 10 punts.  
8.4. Les qualificacions es determinaran sumant els punts atorgats pels diversos membres del tribunal i dividint el total pel nom d'assistents d'aquell.  
8.5. La qualificació final estarà determinada per la suma dels punts obtinguts en cada un dels exercicis.  
8.6. El tribunal farà pública la relació d'aprovats que hagen obtingut la major qualificació final, i estos no podran sobrepassar el nombre de places convocades.  
8.7. Quan en l'últim exercici hi haja més opositors aprovats que el nombre de places a cobrir, la nota d'este últim exercici s'obtindrà sumant la dels exercicis anteriors i la de l'últim exercici. De tal manera que una vegada sumades totes les notes es proposaran aprovats en l'últim exercici només els qui tinguen més nota, i la resta se suspendran. La nota final que figurarà a l'acta final de l'oposició és la suma de la puntuació de tots els exercicis de l'oposició.   
Novena. Relació d'aprovats, presentació de documents i nomenament de funcionaris  
9.1. Acabada la qualificació dels aspirants, el tribunal publicarà la llista amb els únics aprovats i elevarà l'esmentada relació a l'autoritat competent per a fer el nomenament, com a funcionaris en propietat.  
9.2. Els opositors aprovats presentaran en la Secretaria General de la corporació, dins del termini de 20 dies naturals, a partir de la publicació de la llista d'aprovats, els documents acreditatius de les condicions que per a prendre part en les proves s'exigixen en la base segona, a saber:  
a) Certificat de naixement, que podrà suplir amb la fotocòpia del seu document nacional d'identitat (este últim s'haurà de presentar acompanyat de l'original per a la seua compulsa).  
b) Còpia autentificada o fotocòpia (que s'haurà de presentar acompanyada de l'original per a compulsar-la) del títol que tinga, entre els exigits a l'apartat 2.1.c, o justificant d'haver pagat els drets per a l'expedició. Si estos documents estan expedits després de la data en què va expirar el termini de presentació d'instàncies, hauran de justificar el moment en què van concloure els seus estudis.  
c) Certificat mèdic acreditatiu de no patir malaltia o defecte físic que impossibilite el normal exercici de la funció. Este certificat l'haurà d'expedir l'organisme públic corresponent d'àmbit provincial.  
d) Declaració jurada de no haver sigut separat mitjançant expedient disciplinari del servici de l'Estat o de l'administració autònoma o local, ni trobar-se inhabilitat per a l'exercici de les funcions públiques.  
e) Declaració jurada de no trobar-se sotmés en causa d'incapacitat específica establida en la legislació vigent i que faria nul el seu nomenament d'acord amb el que establix l'article 136 del Reial Decret Legislatiu 781/1986.  
9.3. Qui tinga la condició de funcionari públic estarà exempt de justificar documentalment les condicions i els requisits ja demostrats per a obtindre el seu anterior nomenament, i haurà de presentar un certificat del ministeri, comunitat autònoma, corporació local o organisme públic del qual depenga, que acredite la seua condició i totes les circumstàncies que consten en el seu expedient personal.  
9.4. Qui dins del termini indicat, i excepte casos de força major, no presente la documentació, o de l'examen d'esta es deduïra que no té algun dels requisits assenyalats a la base segona, no podrà ser nomenat, i quedaran anul·lades totes les seues actuacions, sense perjuí de la responsabilitat en què poguera haver incorregut per falsedat en la instància.  
9.5. Una vegada omplit per l'aspirant proposat el que establix anteriorment, el tribunal elevarà proposta de nomenament a l'òrgan municipal competent, que procedirà a efectuar el nomenament corresponent.  
El nomenat haurà de prendre possessió de la plaça d'aparellador en el termini de 30 dies hàbils comptadors des de l'endemà en què se li notifique el nomenament.  
De no prendre possessió en el termini assenyalat, sense causa justificada, quedaran en la situació de cessants.  
10. Incidències.  
10.1. El tribunal queda facultat per a resoldre els dubtes que es presenten i prendre els acords necessaris per al bon orde d'esta convocatòria, en tot allò no previst en estes bases.  
10.2. La convocatòria, les seues bases i tots els actes administratius que se'n deriven i de l'actuació del tribunal els podran impugnar les persones interessades, en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Deu. Legislació aplicable  
En tot allò no previst en les presents bases caldrà ajustar-se al que disposa la Llei 7/1985, de 2 d'abril; Llei 30/1984, de 2 d'agost; Llei 30/1992, de 26 de novembre; Reial Decret Legislatiu 781/1986, de 18 d'abril; Reial Decret 364/1995, de 10 de març; Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana; Text de Bases Generals de Selecció del Personal al Servici de les Entitats Locals de la Comunitat Valenciana, aprovat per la Resolució de 14 de novembre de 2005, i la resta de disposicions complementàries vigents.  
ANNEX I   
Tema 1. Les obres municipals: classes. Projectes d'obres. Parts i contingut dels elements d'un projecte.  
Tema 2. Direcció d'obres. Replantejament. Seguiment. Certificats. Certificat final d'obra.  
Tema 3. El contracte d'obres. Sistemes d'adjudicació. Execució d'obres per l'administració.  
Tema 4. Execució del contracte d'obres. Potestats de l'administració: especial referència a la potestat de la modificació. Drets i obligacions. Terminis d'execució. Pròrrogues.  
Tema 5. CPI 96. Condicions de protecció contra incendis en els edificis.  
Tema 6. Estudi de seguretat i salut, estudi bàsic de seguretat i salut i pla de seguretat i salut.  
Tema 7. L'habitatge existent: condicions espacials. L'edifici existent: condicions espacials. L'habitatge de nova planta: condicions espacials. L'edifici de nova planta: condicions espacials.  
Tema 8. La revisió de preus en la vigent legislació de contracte. La clàusula contractual de revisió. Cessió de contractes i subcontractes. Responsabilitats.  
Tema 9. Extinció del contracte d'obres. Causes i efectes d'estes. Especial referència a l'incompliment del contractista. Recepció i liquidació de les obres.  
Tema 10. La Llei sobre Reforma del Règim Urbanístic i Valoracions del Sòl de 1990: principis informadors. El Text Refós de la Llei sobre Règim del Sòl i Ordenació Urbana de 1992. La Llei 6/1994, de la Generalitat valenciana, Reguladora de l'Activitat Urbanística, i la Llei 4/1992, de la Generalitat valenciana, sobre Sòl No Urbanitzable.  
Tema 11. Eliminació de barreres arquitectòniques. Concepte. Normativa general. Normativa local. Incidències en el disseny urbà. Accessos. Circulació i servicis.  
Tema 12. Llei 3/2004, d'Ordenació del Paisatge i Foment de la Qualitat de l'Edificació.  
Tema 13. Règim urbanístic de la propietat del sòl: principis generals. La classificació del sòl. Concepte de solar.  
Tema 14. Valoracions. Sistemes de valoració. Valoració del sòl. Valoracions de les construccions.  
Tema 15. Aprofitament permés pel planejament, aprofitament tipus i aprofitament susceptible d'adquisició pels propietaris. Aprofitament de referència en absència d'aprofitament tipus.  
Tema 16. L'ordenació territorial: classes de plans d'ordenació.  
Tema 17. Naturalesa jurídica dels instruments del planejament. El règim de la seua impugnació.  
Tema 18. El Pla General d'Ordenació Urbana: objecte, determinacions i documentació. Els estàndards urbanístics. Sistemes generals i sistemes locals.  
Tema 19. Les normes subsidiàries i complementàries del planejament. Naturalesa. Finalitat, determinacions i documentació.  
Tema 20. Els programes d'actuació urbanística: finalitat, determinacions i documentació.  
Tema 21. Els plans parcials: finalitat, determinacions i documentació.  
Tema 22. Els plans especials: finalitat, determinacions i documentació.  
Tema 23. Els plans especials de protecció: finalitat, determinacions i documentació.  
Tema 24. Els plans especials de reforma interior: finalitat, determinacions i documentació.  
Tema 25. Estudis de detall: determinacions, finalitat i documentació.  
Tema 26. Projectes d'urbanització.  
Tema 27. El sòl no urbanitzable.  
Tema 28. Competències administratives en l'elaboració dels plans i en la seua aprovació. Procediment d'aprovació. Publicació i publicitat dels plans.  
Tema 29. Vigència, revisió i modificació dels plans.  
Tema 30. L'urbanisme. Principis generals. L'urbanisme i altres matèries relacionades amb este.  
Tema 31. L'urbanisme i el codi civil. Les servituds. Classes de servituds. La servitud de llums i de vista. Servitud de pas.  
Tema 32. Intervenció urbanística per a garantir el compliment del deure urbanístic de conservació dels propietaris de l'immoble: deure de conservació i rehabilitació, inspecció periòdica de les construccions, límit de conservació i de rehabilitació, ajudes públiques per a la conservació i rehabilitació del patrimoni arquitectònic.  
Tema 33. Declaració de ruïna. Intervenció en edificis catalogats. Classes de ruïna.  
Tema 34. Corrosió de les armadures elements de formigó armat, descripció de les lesions, causes, observacions i actuacions possibles.  
Tema 35. Enderrocaments i demolicions: definició, tipus de demolició treballs previs a la demolició, formes d'execució, demolició per elements mecànics.  
Tema 36. Grues torre desmuntables: definició dels seus components, moviments, paràmetres lineals, limitadors.  
Tema 37. Bastides metàl·liques: tipus, elements típics de bastides prefabricades metàl·liques i tubulars (esquema gràfic), classes de bastides.  
Tema 38. Generalitats sobre equips, protecció i seguretat: causes que influïxen en la seguretat. Generalitats sobre la prevenció d'accidents. Mètodes concrets sobre la prevenció d'accidents.  
Tema 39. Tanca de l'obra, proteccions senyalitzacions, anàlisis prèvies de les condicions de l'obra. Protecció exterior de l'obra: accessos i circulació rodada i de vianants, edificis pròxims o confrontants.  
Tema 40. Generalitats del Pla General d'Ordenació Urbana de Torrevieja, àrees de repartiment, comentaris.  
Tema 41. L'inventari de béns i drets de les administracions públiques.  
Tema 42. Ordenances quant a la col·locació de cartells en la via pública (Ajuntament de Torrevieja).  
Tema 43. Articles 42, 43, 44 i 45 del Reglament de Costes, capítol II, servituds legals, servitud de protecció.  
Tema 44. Articles 52, 53, 54 i 55, servitud d'accés al mar del Reglament de Costes, secció tercera.  
Tema 45. Medi ambient i conceptes associats. Factors ambientals. Activitats humanes.  
Tema 46. Legislació de carreteres: estatal i autonòmica.  
Tema 47. Llei 8/2004, de Qualitat de l'Habitatge de la Comunitat Valenciana.  
ANNEX II  
Tema 1. La Constitució espanyola de 1978. Principis generals.  
Tema 2. L'Estat. Concepte. Elements. Formes d'Estat.  
Tema 3. Organització territorial de l'Estat. Els estatuts d'autonomia: el seu significat.  
Tema 4. Drets i deures fonamentals dels espanyols.  
Tema 5. La monarquia. Teoria general. La Corona en la Constitució espanyola.  
Tema 6. El poder legislatiu. Teoria general. Les Corts Generals.  
Tema 7. Règim local espanyol. Principis constitucionals.  
Tema 8. El municipi. El terme municipal. La població. L'empadronament.  
Tema 9. Organització municipal. Competències.  
Tema 10. Hisendes locals: classificació dels ingressos. Ordenances fiscals.  
Tema 11. L'administració pública en l'ordenament jurídic espanyol. La personalitat jurídica de l'administració pública. Classes d'administracions públiques.  
Tema 12. Principis d'actuació de l'administració pública. Eficàcia, jerarquia, descentralització, desconcentració i coordinació.  
Tema 13. Sotmetiment de l'administració a la llei i al dret. Fonts del dret públic. La llei: classes de lleis.  
Tema 14. L'administrat. Concepte i classes. La capacitat de l'administrat i les seues causes modificatives. Col·laboració i participació dels ciutadans en l'administració.  
Tema 15. L'acte administratiu. Classes d'actes administratius. Invalidesa de l'acte administratiu. Nul·litat i anul·labilitat.  
Tema 16. Els recursos administratius. El recurs contenciós administratiu.  
Tema 17. La despesa pública. Concepte i classes. Augment real i aparent de la despesa pública. Efectes econòmics de la despesa pública.  
Tema 18. La Comunitat Valenciana. El seu estatut d'autonomia. La Generalitat valenciana: les Corts valencianes, el president i el Consell.  
Tema 19. Els ingressos públics. Concepte i classes. Preus privats i quasiprivats. Preus públics i preus polítics. Contribucions especials.  
   
Cosa que es publica íntegrament en el Butlletí Oficial de la Província d'Alacant, en el Diari Oficial de la Comunitat Valenciana i al tauler d'edictes de la corporació, perquè les persones interessades en prenguen coneixement, i també un extracte en el Boletín Oficial del Estado. Tot això en compliment del que disposen les bases que regixen esta convocatòria i als efectes igualment del que disposa la Llei 30/1992, de Règim Jurídic de les Administracions Públiques i del Procediment Administratiu Comú.  
Torrevieja, 31 de gener de 2007.- L'alcalde president: Pedro Hernández Mateo.